விதை வெங்காயம், பூச்சி மருந்து, அடியுரம், ஆள் கூலி உள்பட ஏக்கருக்கு ரூ. 1 லட்சம் வரை செலவழித்து சாகுபடி செய்துள்ளோம். தற்போது, ஒருசில இடங்களில் அறுவடையும் தொடங்கியுள்ளது. இந்நிலையில், அண்மையில் பெய்த தொடர் மழையால் சின்ன வெங்காய வயல்களில் மழைநீர் தேங்கியது. விவசாயிகள் அவற்றை வெளியேற்றியும், பெரும்பாலான வயல்களில் வேரழுகல் நோய் ஏற்பட்டு, வயல்களில் ஆங்காங்கே பயிர்கள் சேதமடைந்து, தற்போது வயல் முழுவதும் பரவியுள்ளது. வெங்காய பயிர்களை பிடுங்கி பார்த்தால் காய்கள் அனைத்தும் அழுகி மகசூல் இழப்பு ஏற்பட்டுள்ளது.